Liberland har blitt nevnt av det kroatiske utenriksdepartementet, men har blitt forkastet som en vits uten flere kommentarer. 29. juni 2015 sa det kroatiske utenriksdepartemanget at de anså området som Liberland består av til å ikke være , med at det tilhører enten Serbia eller Kroatia, og at det vil bli bestemt senere hvem området tilhører, men at det ikke vil bli gitt til en tredjepart. Det serbiske utenriksdepartementet har sagt at Liberland ikke overtrer grensen til Serbia, men at prosjektet er useriøst. Det egyptiske utenriksdepartementet har advart folk mot muligheter om svindel fra og om Liberland, og «At folk skal søke informasjon fra utenriksdepartementet istedenfor sosiale medier når det gjelder å søke jobb utenlands». Det tsjekkiske utenriksdepartementet ønsker ikke å bli assosiert med Jedličkas aktiviteter, og har sagt at de har ingenting med det å gjøre. Departementet har også sagt at «Jedlička, så vel som alle andre tsjekkere, som er i enten Kroatia eller Serbia må følge loven. Tsjekkia mener at det Jedlička gjør er både upassende og potensielt farlig».